JohanHeinsen/ENO huggingface dataset:
Berlingske Tidende, 1775-06-05
Mandagen den 12te Junii førstkommende, om Eftermiddagen imellem 1 og 3 Slet, bliver ved offentlig Auction 5 J ER. De og sidste Gang opbuden og til den Høystbydende absolut bortsolgt Hoker Rasmus Henrichsen Schous i Løngangsstrædet under No. 275, beliggende Huus, som i Følge Udlægs og Vurdering, Forretningen af 25de April sidstleden, bestaaer til Gaden af 6 Fag, Muur og Bindingsværk 2 Etager høy med Qvist over 2 Fag, og en Jord Kielder paa 2 Fag, derved i Gaarden 2 Fag Muur og Bindingsværks Trappehuus, derunder et dobbelt Locum teglhængt, til Voldgaden Udgang af en Laage, derved 8 Fag Muur og Bindingsværks Heeltag Huus 3 Etager høy, med Qvist over 3 Fag og Kielder under 5 Fag; i Gaarden et Muur og Bindingsværkt Baghuus 3 Etager høy, som alt formeres til foranførte Forhuus til Volden; en Portion Pompe, Vand med Opstander og Jern Pompe=Redskab; overalt i Værelserne 11 Jern Kakkelorne, til Stedet behørig Brand=Redskab. Onsdagen den 14de Junii førstkommende, om Eftermiddagen imellem 3 og 5 Slet, lader Mad. Mette sal. Jørgen Møller Brøgger Enke sin tilhørende og i Reverentzgaden under No. 313. beliggende Gaard ved offentlig Auction F J E R De og sidste Gang opbyde, og til den Høystbydende uden videre Auction absolute bortsælge, samme Gaard bestaaer til Gaden af 7 Fag Grundmuur 3 Etager høy med Kielder under og gebrochen Tag, samt en Frontespies paa 3 Fag, Bagsiden til Gaarden bestaaer af Muur og Bindingsværk, samt en Side Fløy paa 2 Fag, alt af Muur og Bindingsværk, under Sidehuset er en Vasker=Kielder med en indmuret Kobber=Kiedel; i Gaarden en Portion fersk Pompe=Vand; alle Værelserne ere gibsede, panelede og betrokne, og findes overalt i Værelserne 8 Vindovne og en Bielægger Dito. Mandagen den 19de Junii førstkommende og efterfølgende Dage bliver paa Aurebyegaard i Lolland ved offentlig Auction bortsolgt endeel Meubler og Effecter, sal General Lieutenant GræHolcks Stervboe tilhørende, bestaaende af Guld, Sølv, Kobber, Messing, jern, Porcellain, Linnet, Senge og Sengeklæder, Boeskab, Smede Redskab, Creaturer, samt Bøger med videre. Mandagen den 19de Junii vorder ved offentlig Auction Kl. 9 Slet om Formiddagen, paa Sr. von Ostens Plads i Pakhuset tilde Høystbydende bortsolgt: Endeel Skibs Redskab, bestaaende af Ankere Touge, ScalCanoner, Jern Baand, Vandfade, adskilligt løbende Gods, med videre, tilhørende Capitain J. D. Steenbecksforhen førende Skib Christianshavn kaldet, som paa Læsøe er strandet, der bierget og her hidført. Til samme Tid og Sted vorder bortsolgt: Endeel af samme Ladning, som hertil er hidbragt bestaaende af 2de Casser med Porcellains Kopper, i Caffe med 8 Kister Congo Thee, 1 Kiste med Anchiovts, Honning og lugtende Vande, 1 Kiste med Dito, i Kuffert med adskillige Lærreder, Zirtzer, Tørklæder, Gingang a., samt nogle Tønder saltet Oxe Kiød, og Fierdinger Smør, med videre. Som alt paa velbemelte Hr. von Ostens Plads er beliggende og kan de derover trykte specielle Fortegnelser, samt Conditionerne, forinden faaes hos Megler Jürgensen.
Berlingske Tidende, 1775-06-05
di Gaarden No. 92, bag Børsen er første Etage for en Familie U igaarden No. 291, i Stormgaden er 4de Etage, Stalderum til 4 Heste og Remisser, samt en Pak=Kielder, og i Huset No. 217, i Frederichsberggaden er 2den og 3die Etage for en Familie, aft sammen strax til Leye at bekomme, om Leyen kan accorderes med Lars Berth, boende i No. 92. bag Børsen. Tillæg til Ugeskriftet Lægen, indeholdende de Forbedringer og Forøgelser, der findes i den sidste Tydske Udgave af der Argt, samt fuldstændigt Register over alle Lægens 12 Deele, med en Fortale og nogle tilforede practiske Anmærkninger af Oversætteren Niels Friborg, Dact. Medic. er nu udkommen og faaes til Kiøbs hos Brødrene Berling paa Tryk=Papiir, for 1 Rdlr. og paa fiint Skriv=Papiir for 1 Rdlr. 3 Mk. Da Matthæns Christoph Schulze, fød i Stolpe udi BagTommern, omtrent i Aaret 1753 er gaaet i Kongel. Dansk Tieneste, som Musqueteer ved det Holstenske Regiments Liv Compagnie og siden fra Kiøbenhavn er indløben saa megen Efterretning, at han ved Michelsdags Tid 1756 er gaaen til Tranquebai Ostindien, men siden udi 18 Aar intet videre om ham har været at erfare, saa bliver han, eller hans værende Livs Arvinger, efter hans kiødelige Søsters og Broder Søns Begjæring, herved edictaliter citerede, og een for alle gange peremtorie indkaldte, at made in Termino den 29de Junii a. c. her paa Raadhuset i Stolpe. enten i egen Person, eller ved een med tilstrekkelig Fuldmagt forsynet, for retmæssig at modtage den ham siden 1763 tilfaldne. Fædrene Arv, eller hans værende Livs Arvinger tildørlig at legitimere sig dertil, men saafremt de udeblive, da at forvente, at han, Matthuus Coristoph Schulze, efter Declarationen af 27de Octbr. 1763, bliver declareret for Død, men de sidste, nemlig hans værende Livs Arvinger, præcluderende, og at Arven bliver tilkiendt og extraderet til hans kjødelige Søster og Broder Sen Sign. Stolpe, den 25de Febr. 1775.
Berlingske Tidende, 1775-06-05
Borgemester og Raad i Staden Stolpe. udi Bag Pommern.
Berlingske Tidende, 1775-06-05
Da jeg underskrevne har i Sinde ved offentlig Auction den 16de August., til den Høystbydende at bortsælge min udi Besiddelse havende Eiendoms Gaard, i Tystrup Herred, halvanden Miil fra Hadersleb beliggende, saa bliver saadant til enhvers Efterretning offentlig bekiendtgjort, paa det at Liebhaberne til den bestemte Til kan indfinde sig i min Gaard i Frørup, og vente samme at vorde tilslagen efter Opfyldelse af de bekiendtgiørende og i al Fald forhertil Eftersyn bekommende Conditioner, Til Efterretning tjener, at ved Gaarden befindes en important Eiendoms Skov, hvoraf ikke allene kan haves det til eget Brug fornødne Brændeved og andet Brænde, men hvoraf og aarlisk kan sælges en betydelig Deel; at Gaarden er meget beqvem til Hollænderie, og Græsningen af den Beskaffenhed, at henimod 70 Stkr. Qvæg om Sommeren kan græsses, og om Vinteren over 80 Stkr. foeres, at aarlig kan faaes det mindste 24 Tdr. Rug, 16 Tdr. Byg, 48 Tdr. Havre og 12 Tdr. Boghvede, at ved Gaarden findes et Skæfferie, hvorpaa kan holdes 150 til 200 Stkr. Faar, og endelig at derved er en egen Smedde, som og 9 Huse, hvis Beboere aarlig maa contribuere noget vist til Gaardens Eiere, og paa visse Dage giøre Arbeyde, Herhos er endnu at mærke, at disse Jordegodser ikke allene ligge tækved hinanden, men og meget nær ved den velbygte Gaard, og ere forsynede med Grøfter og levende Gierder. Skulle maaskee en og anden Liebhaber have Lyst til at kjøbe denne Gaard uden Auction, da kan han for ovenmelte Tid indfinde sig hos mig. Frørup i Tystrup Herred, udi Hadersled Amt, den 20de Mai 1775. Truels Nisson.
Berlingske Tidende, 1775-06-05
Det i Hadersleb Bye beliggende største Huus, som Hans Excellence Hr. General og Gouverneur Græve af Alefeldt, har beboet, bliver med det første at faae, enten til Kiøbs eller til Leye. Huset har en stor Deel Værelser, betrokne med nye Papiir Tapeter og besatte med nye Kakkelovne. Lofterne ere gibsede, Gaardsrummet, er vidtløstig og Staldene nye; Gaarden er forsynet med tvende gode Vand=Pomper og en rummelig Have, som strækker sig lige fra Huset af og til Kivieren, hvor i ere en stor Deel gode Frugt=Træer, Til Gaarden hører en stor Kirke Stoel, og tæt ved Haven ligger en Vænge, hvoraf bierges 24 til 30 Læs Høe. Huset og Vænget ere Contridations frie. De som enten ville kiøbe eller leye bemelte Gaard, behage derom at mælde sig enten hos Eieren, LieutenanClandins og Major von Koefoed i Kiel, eller og hos Justice=Raad Aussen i Hadersleb. Delinqventen Peder Andersen af Hordnegaards Gods i Sielland, som under Action for anden Gang begangne Tyverie, har været anholdt i Holbechs Byes Arresthuus, har paa Hiemreysen, fra Landstinget den 17de Mai sidst seet Leylighed (formodentlig ved onde Menneskers Assistence) at faae Jernet af sig og undvige, han er af middelmaadig Væxt, nogle og Tyve Aar gammel, proportioneret af Lemmer, har temmelig fjort brunnagtig Haar, havde paa ved Undvigelsen en gammel broget Hue, en rød Vadmels Vest, en hvid Vadmels Trøye med Overslag, blaae Strømper og Træskoe. Det formodes ikke, at han ved hørsommelig Forholefter Rescriptet af 26de Januar. 175. kan undgaae at vorde opdaget, og hvor han maatte opdages anmodes han anholdet og saadant anmældet mig underskrevne Borgemester Lund i Holbech, da han strax skal vorde afhentet og retmæssige paagaaende Omkostninger erstattet. Holbech, den 23de Mai 1775. H. C. Lund.
Berlingske Tidende, 1775-06-05
Forhen værende Byeskriver udi Nyekiøbing i Stilland Christen Nielsen Sønderslef, er samme Sted ved Døden afgaaet den efterladt Enke eller Børn; hans Boe, som ved Registering befandtes saa ringe, at deraf ikke kunde bekostes en maadelig Begravelse, formaaer ikke nogen ordentlig Proclamation til Skifte; i den Henseende indkaldes herved 3de gange efter hinanden i de Kiøbenhavn, ske Berlingske Tidender bemelte afdøde Christen Nielsen Sønderlefs Arvinger, myndige og umyndige med Værger, 6 Uger a Dato, at møde udi Skiftet, som foretages efter bemelte Afdøde paa Nyekiøbing Raadhuus Løverdagen den 15de Julii 1775., FormiddaKl. 10 Slet, da enhver efter Stervboets fattige Omstændigheder skal vederfares Ret. Nyekiøbing, den 29de Mai 1775. B. H. Mantix. Skifte Forvalter. En i Nyekiøbing i Sielland nye opbygt Gaard, paa Ablaaden beliggende, bestaaende af 4 Længder, teglhængt og muret, indrettet til Stuer, Loe, Lade og andre Beqvemmeligheder, med dertil hørende anseelige Have=Plads, som alt efter Dom og Jndforsel er udlagt for Børne=Penge, bliver ved offentlig Auction opraabt her i Nyekiøbing Første Gang den 15de Junii førstkommende Anden Gang den 22de Dito, og 3die og sidste Gang den 28de Juni, næst efter, da Gaarden absolute vorder bortsolgt, efter de paa Au Auctions Directeur.
Berlingske Tidende, 1775-06-05
Paa Walboegaards Gods i Antvortskov Amt, Løve Herred, ctionsstedet bekiendtgiørende Conditioner. B. H. Mantix, Kirke Stillinge Sogn, Kelstrup Bye, er ved Døden afgaaet Gaardmand Jørgen Jensens Hustrue navnlig Anna Lars Datter, hvi Boe er tagen under lovlig Skifte=Behandling, og som hun ingen Livs=Arvinger har efterladt sig, men derimod endeel Ud=Arvinger hvoraf den mindste Deel vides hvem og hvor er, saa, endskiønt den ved Antvortskov Birke=Ting er skeet lovlig Proclamation, indkaldes dog alle og enhver saa vel Arvinger, Credi som Debitorer ved denne Bekiendtgjørelse med lovlig Varsel, under deres Rets Fortabelse, at mælde sig hos mig, som Skifte=Forvalter, boende i Øster Stillinge, hos Gaardmanden Morten Jørgensen inden næstkommende 22de August., til hvilken Tid Skiftets endelige Slutning er berammet at foretages i Stervboets Fæstegaard i bemelte Kelstrup, da enhver skal skee Ret i Følge Lov og Forordninger. Øster Stillinge, den 12te Mai 1775. Rasch. Exsecutores Testamenti i Stervboed efter afg. Mathias Henrichsen Fugl, forhen Degn til Felleslev og Sersløv i SchippingHerred, lader 3de gange bekiendtgiøre, at i Testamentet er anmeldet en Broder=Søn ved Navn Peder Henrichsen Fugl, som ey vide hvor sig opholder; thi bliver benævnte Peder Henrichsen Fugl, omhan er levende, eller hans Born, om de ere til, hermed indkalde de, og forsyne sig med lovlig Legitimation, da der kan ventes at lovlig Medhandling. Fellesløv, den 1ste Junii 1775. J. C. Weile. H. Amundin. Jomoedien Mohren, i 1 Act, oversat af det Tydske SprogS bekommes hos Brødrene Berling i Pilestrædet for 12 Sk.
Berlingske Tidende, 1775-06-09
Livorno, den 17de Mai. Fra Barbariet erfarer man, at imellem nogle Mohrer og Algierer nyelig er forefalden en hidsig Trefning, hvorudi ingen af Parterne har erholdet Seyer, men de have begge mod Natten trukket sig tilbage.
Berlingske Tidende, 1775-06-09
Af en Skrivelse fra Barcellona, den 9de Mai. Vi have i Gaar faaet Ordre, i Dag tilig Kl. 4 at gaae omBord. Vi have ikkun vidst det 24 Timer forhen. Det er forbudet os, at tage noget andet med os, end hvad som ved Forordningen er foreskrevet. Klokken er nu 2 om Morgenen, og inden 2 Timer maae vi gaae om Bord. Fra det Sted, hvor vi igien gaae i Land, skal jeg skrive Dem til Vi vide endnu ikke, hvorhen vi ere bestemte, og det er endog vanskeligt, at gjætte det.
Berlingske Tidende, 1775-06-09
Philladelphia, den 5te April. Gouverneuren for det heele faste America have af StatsSecretairen for Colonierne faaet følgende circulair Skrivelse. Withehal, den 4de Jan. 1775. Min Herre!
Berlingske Tidende, 1775-06-09
De visse Personer, som have kaldet sig Deelegerede fra de Kongel. Colonier i America, uden Hs. Msts. Autoritet og Samtykke, have dristet sig til i de sidstafvigte Maaneder September og October at forsamle sig, og iblant andre uretmæssige Foretagender at beslutte, at det var fornødent, paa samme Sted næstkommende 10de Mai at holde en anden Congretz, saafremt inden den Tid visse indbildte Besværinger ikke skulle blive hævede, og at befale alle Colonierne i Nord=Amme rica at udnævne Deputerede til at bivaane denne Kongret saa har jeg faaet Ordre af Kongen, at tilkiendegive Dem, at det er Hs. Msts. Villie, at de anvende Deres yderste Flid paa, at afværge en saadan Udnævnelse af Deputerede i den under deres Gouvernement staaende Colonie, og forman alle Personer til, at afstaae fra et saa lovstridigt Forhold som ey kan andet end være Kongen høyst mishageligt.
Berlingske Tidende, 1775-06-09
Smirna, den 10de April. Nyelig fik man her den Efterretning, at Bascha af Cutajevar paa Marchen med 7000 Mand, og havde givet befaling til Muselim, Cles Oglou og adskillige andre Agas, at enhver skulde følge ham med 1000 Mand. Strax herpaa fornam man, at alle disse Tropper, 20000 Mand stærk, vare ankomne til Kirkaagats i Cara Osman Oglous Gebeet. og at de samme i Bergamo paa Portens befaling havde den 25de Februarii overfaldet den berygtede Sensevili, hvilken, som bekiendter, har bortført Fetz Agas Frue, men at dette onde Menneske, som formodentlig har faaet Efterretning om Anslaget, er undløbet Faren. Man siger, at han har begivet sig paa et Fransk Skib, som laae i Casdarli for at lade, og har tvungen Skipperen at bringe ham til Alexandrien. Jmidlertid er dette vist, at han for sin Flugt har myrdet den ulykkelige Frue af Fet Aga, som endnu var under hans Magt.
Berlingske Tidende, 1775-06-09
Fra London, den 23de Mai. Ganske nye Breve fra Cadix melde os, at den Spanske Fløde skulde agere i to Divisioner, og det saaledes, at den ene skulde lande i det Maroccaniske, for at tvinge Keiseren, til antagelige Freds=Betingelser, men den anden skulde seyle til Algier. Paa denne Maade falder altsaa Rygtet bort, at Spanien skulde have haft noget i Sinde imod Portugal.
Berlingske Tidende, 1775-06-09
Den 30te May. Fiendtlighederne imellem de Kongel. Tropper og Jndvaanerne i Boston ere nu begyndte. J Forgaars Aftes ankom en Expresser fra General Gage, der, som man offentlig erfarer, har medbragt følgende Beretning: Et Detachement Kongel. Tropper paa 8 til 900 Mand, under Oberst Smiths Commando, var afsendt til at bemægtige sig noget Artillerie, som Jndvaanerne i Concorde, en Stad, 18 Mile fra Boston, havde samlet. Da dette Detachemenvar kommet Pladsen 6 Mile nær, traf det paa en Commando af 100 Mand Land=Militz, som bleve formanede til at skilles ad. Da de vægrede sig derved, fyrede man paa dem, hvorved 8 Mand bleve dræbte og 9 saarede. Da Tropperne derpaa rykkede noget videre frem, stødte de igien paa 150 Mand Land=Militz, paa hvilke de ligeledes fyrede, men til hvis Understyttelse Lord Peroy i Spidsen af 900 Mand i Hast ankom, hvorpaa Trefningen blev almindelig, indtil de Kongel. Tropper omsider holdt det for raadeligt, at trække sig tilbage, og tage med sig deres Døde og Saarede. De bleve dog forfulgte af Militzen, som bestandig fyrede paa dem. Ved denne Leylighed have Tropperne faaet 215 Døde og Saarede, og Americanerne derimod skal have 38 Døde og 19 Saarede. Man har og andre Beretninger, som melde her om adskillige besynderlige Omstændigheder, iblant andre, at Tropperne paa deres Rettrade havde plyndret Husene, slaget Dørre og Vinduer i Stykker, sat Jld paa mange Huse og lagt dem i Aske, saa at de skrækkeligste Følger af en borgerlig Krig viste sig overalt, hvorved Folket fra alle omliggende Stæder og Provincer med stærke Skrit hastede til Boston.
Berlingske Tidende, 1775-06-09
Abo, den 27de Mai. Hs. M. Kongen ankom hertil den 25de huj., og agter at afreise herfra den 31te huj. omkring i Finland til den 27de Junii. Oberhof=Staldmester Græv Lewenhaupt afreyste i Gaar til Moscau, for paa Hs. Msts. Vegne at complimentere Keiserinden af Rusland.
Berlingske Tidende, 1775-06-09
Stockholm, den 29de Mai. Hs. M. har igien ophævet Forbudet paa Brændeviinsbrænden, og for med mere Sikkerhed at styre denne Drik Fortæring efter som Rigets Omstændigheder i Henseende til Mangel og dyr Tid paa Kornvahre udkræve, samt tillige ved ordentlig indrettede Brænderier, og en bedre Tillavnings Maade at forskaffe Staten en betydelig Jndkomst, og Undersaatterne en anseelig Lindring i deres almindelige Skatter, har Hs. M. besluttet, at lade Brændeviinsbrændingen, som en Kongel. Rettighed, fra næstkommende Aars Begyndelse settes under Forpagtning, samt til den Ende at fastsætte en vist Qvantum Kornvahre, som dertil maae forbruges, alt efter som Aarenes Afgrøde kræver større eller mindre Jndskrænkning.
Berlingske Tidende, 1775-06-09
Fra det Brandenborgske, den 29de Mai. Det maae glæde alle Menneske Venner, at Hs. Russisk Keiserl. M. har udnævnt Greve Johan af Ostermann, som mange Aar har været Gesandt ved det Kongel. Svenske Hoff, til Hs. Rigs=Vice-Cantzler, og det er saavel i og for sig selv, som i Henseende til Rusland, særdeles mærkværdigt, at denne Herre nu har indtaget det Sted, som hans overalt berømte Fader, Grev Henrich Johan Friderich eller Andreas af Ostermann saa mange Aar med meer end almindelig Værdighed beklædte. Keyser Peder den Første, hvilken, som bekiendter, var en stor Kiendere af Mennesker og deres Fortienester, ansaae ham for een af de dueligste Mænd, og troede, at han var uundværlig i hans Rige. Den nærværende Rigets Vice-Cantzler er den anden Søn af ham. Mærkværdigt er det endnu, at Catharina den Første udnævnte Faderen i Aaret 1725 til Hendes og Rigets Vice-Cantzler, og at Catharina den Anden 50 Aar derefter har givet sammes Søn samme Bestilling.
Berlingske Tidende, 1775-06-09
Weichselstrøm, den 21de Mai. Den Preussiske Geheime Finantz=Raad von Brinkenhoskal i Jnowroclaw have ladet nedrive det Pohlske Edict. En Estafette skal og strax være afsendt til Berlin, og have anholdt om mere Escorte. Man længes altsaa efter at see, hvad gang denne Sag vil faae, i sær da man veed vidst, at Pohlske Tropper skal marchere til denne Egn.
Berlingske Tidende, 1775-06-09
Tronhiem, den 26de Mai. For nyelig er udi Nes Anner i Ørlangs Præstegield døbe et Drengebarn, hvortil Fadderne vare: Barnets 3de Brødre og 2de Broder=Koner, og Daaben blev forrettet af den 4de Broder, saa at ved denne Døbe=Act vare 5 Brødre og 2de Broder=Koner, som Forældrene glædedes ved at see hos sig; men den 3die Broder=Kone blev hindret fra dette Selskab, ved det at hun Dagen forud selv faldt i Barsel=Seng, Corsøer, den 8de Junii.
Berlingske Tidende, 1775-06-09
Udgaaet: Den 4de huj. Kammerherre Lewitzau til Fyhn. Den 5te huj. Hr. Commandeur=Capitain Lous og Holmens Mester Palebukker Statius Sørensen til Løxstør. Den 6te huj. Joseph Sart med Kone og Børn til Hamborg, Hr. Capitain Lieutenant Gyntelberg til Nyborg, Kiøbmand Ratken til Holsteen. Den 7de hujus Hr. Raadmand Marchman til Schlesvig, Frue von Haven med 2 Jomfruer til Odense. - Jndkomne: Den 4de huj Forvalter Schiøtt og Tømmermester Reggers fra Jylland til Kiøbenhavn, Pastor Heegaard med Kiæreste hiem til Stubbekiøbing, Pastor Fabritius med Kiæreste og Studios. Storm fra Fyhn. Den 6te hu Hr. Oberst Zeppelin og de Herrer Lieutenanter v. der Lübe, Andreasen, Bang og Hendrichsen fra Kierteminde. Den 7de huj. agende Post Mr. Peltzner med 2 Læs, Kammertiener Mr. Schaarup fra Augustenborg. J Dag Hr. Lieutenant Briang med en Commands fra Kierteminde, Hr. Oberst v. Osten med 2 Capitainer, 8 Lieutenanter og Regiments=Feldtskiær samt Underofficerer og Tambours fra Svenborg, Hr. Appelbye med Kiæreste fra Odense, Hr. Pastor v. Westen fra Fyhn, Hr. Pastor Mossin fra Ærøe og Hr. Raadmand Biørnsen fra Odense, alle til Kiøbenhavn.
Berlingske Tidende, 1775-06-09
Helsingøer, den 9de Junii. Den 6te hujus udgik de Skibe, som laae her for contrair Vind hvoriblant 1 til Jsland og 1 til Christiania, og fra Østersøen ankom 4 Skibe, som strax afseylede. Den 7de huj. ankom fra Østersøen 27 Skibe, hvoriblant 2 Engelske fra Dantzig med Hvede til London, 4 Svenske, 3 af og fra Kiøbenhavn til Jsland, og Skip Hans Heimbygel af og fra Kiøbenhavn til Vest Finmarken, som strax afseylede, uden at komme til Ankers. Den 8de huj. ankom fra Østersøen 29 Skibe fra Riga og Narva med Tømmer, og fra Reval med Rug, hvoriblant 1 Dansk med Rug til Bergen. J Da ere ankomne fra Østersøen 12 meest Hollandske Skibe, som strax igjen gaae til Seyls. Af Havnen udgik den 6te huj. Skip Peer Friis til Mariager, og indkom Skip. Christian Brandt af og fra Ærøes kiøbing med Rug. Den 7de hujus indkom Skip. Niels Hansen fra Horsens med Kornvahre og 1 Hornbecker fra ibid. med Rug og fed Vahre. Her ventes daglig Skip. Erich Berthelsen Brandt af og fra Ærøeskiøbing med Korn= og Fedevahre. J Havnen ligge Niels Hansen af Horsens og Christian Brandt af Ærøeskiøbing, hvilke begge i Morgen blive seylfærdige, den første med Ballast til Libow at lade med Hør.
Berlingske Tidende, 1775-06-09
Kiøbenhavn, den 9de Junii. Den 4de Mai a. c. er Secretair Mads Fridsch allernaad beskikket at være Assessor udi Kiøbenhavns Hof= og StadsRet. General=Administrator ved Lottoet Christian Albrech Fabritius ligesaa at være Cancellie=Raad. Den 11te Ma er Andreas Nielsen ligesaa beskikket at være Apotheker i Wiborg. Sognepræst Hr. Johan Jacob Lund ligesaa at være Provst og Sognepræst i Stege paa Møen. Auditeur Hans Knoph ligesaa at være Laugmand over Stavanger Laugstoel Den 18de Mai er Sognepræst Hr. Daniel Winther confirmeret at være Sognepræst for Haslew og Freesløw Meenigheder i Sielland. Sognepræst Hr. Andreas Schelven ligesaa til Sandherns Præstegield i Grævskabet Laurvigen. Doctor Medicinæ Frederich Ludvig Bang ligesaa at være Medicus ved Frederichs Hospital i Kiøbenhavn. Christen He Wadum ligesaa beskikket at være adjungeret og succederende, Secretair udi Missions Collegio og Jnspecteur ved Waysen, huset. Den 24de Mai er Præsten Hr. Johannes Clod confirmeret at være Dansk Præst ved Wemmetofte Jomfrue Kloster. Studios. Tønnes Reutz ligesaa beskikket at være residerende Capellan til Oddernes Præstegield i Christiansands Stift.
Berlingske Tidende, 1775-06-09
Da den fornødne Orden og Rigtighed udi Skat Kammerets Bøger og Regnskaber udfordrer, at enhver som findes anført paa Skat-Kammerets Reglement, være sig med Pensioner og Vartpenge eller extraordinaire Tillæg, strax til hver Forfalds-Termin, ved den Casse hvortil han til Betalings Nydelse er henviist, afhenter det ham i saa Maade tilkommer, paa det at Cassen strax kan vorde forsynet med de udfordrende Beviisligheder af Præste=Attester og Qviteringer: Saa advares alle og enhver, sig herefter paa det nøyeste at rette, for at undgaae den Ulæmpe, som eller deraf vil flyde, ligesom og Vedkommende strax haver at indberette til den Betient, af hvilken Betaling er oppebaaren, naar nogen slig Person ved Døden er afgaaen. Skat=Kammeret, den 31te Mai 1775. Thott. B.v. Schimmelman. Schack Rathlou. Guldberg. Clasen, Da 11te Junii Termin nu er forhaanden, at Liv=Renterne af de i Aarene 1747 og 1757 allernaadigst oprettede LivRente Societeter blive udbetalte, saa ville vedkommende Jnteressentere behage deres forfaldne Liv Renter Mandagen den 12te Junii førstkommende, fra Klokken 9 til 1 om Formiddagen, og saaledes de efterfølgende Søgnedage, Løverdagen allene undtagen, men i det længste inden Maanedens Udgang at lade i General-Postamtet afhente, og de Fraværende deres Commissionairer med fornøden Fuldmagt forsyne. General-Postamtet, den 3die Junii 1775. Ved Tal=Lotteriets 93 Trækning i Kiøbenhavn udkom: No. 64, 19, 40, 65, 67.